Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2016. augusztus 17-én megtartott rendkívüli üléséről.**

**Határozatok:**

**172.** Hóeltakarítási pályázat kiírása

**173.** Szentmihályfalvi u. 8. II/4. szám alatti önkormányzati lakás költségalapon

történő bérbeadása Magyar Ferenc részére

**174.** Alkotmány u. 13. fszt. 4. szám alatti önkormányzati lakás költségalapon tör-

ténő bérbeadása Herczeg Nóra részére

**175-176**. Szociális lakásügyek (Zárt ülés keretében tárgyalva, külön jegyzőkönyv-

ben rögzítve.)

**177.** Alkotmány u. 8. II/1. szám alatti önkormányzati lakás költségalapon történő

bérbeadása feltételekkel Lasics Sándorné részére

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2016. augusztus 17-én megtartott rendkívüli üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Dr. Fabók Tibor, Dr. Pataky Pál és Galambos István képviselők (5 fő)

**Távolmaradását előre bejelentette:** Gergye Rezső és Unger József képviselők (2 fő)

**Tanácskozási joggal jelen volt:**

Pálláné Dr. Lakics Erika aljegyző

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését egy témával:

* Előterjesztés önkormányzati közforgalmi utak hóeltakarítására vonatkozó pályázat kiírásához

Előadó: TÓTH BALÁZS polgármester

Képviselő-testület a kiegészített napirenddel 5 igen szavazattal – ellenszavazat és tartózkodás nélkül – egyhangúlag egyetértett, majd az alábbi sorrend szerint jóváhagyta azt:

1. Előterjesztés önkormányzati közforgalmi utak hóeltakarítására vonatkozó pályázat kiírásához

Előadó: TÓTH BALÁZS polgármester

1. Előterjesztés a Vasvár, Szentmihályfalvi u. 8. II/4. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

1. Előterjesztés a Vasvár, Alkotmány u. 13. fszt.4. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

1. Előterjesztés önkormányzati tulajdonban lévő lakásba történő befogadás iránti kérelemhez

Előadó: Dr. ÓDOR ILDIKÓ jegyző

1. Előterjesztés Smolczer Zoltán és neje lakásbérleti szerződésének meghosszabbítására

Előadó: Dr. ÓDOR ILDIKÓ jegyző

1. Előterjesztés a Vasvár, Alkotmány u. 8. II/1. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

1. **napirendi pont:**

**Előterjesztés önkormányzati közforgalmi utak hóeltakarítására vonatkozó pályázat kiírásához**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**172/2016.(VIII.17.) számú képviselő-testületi határozat:**

Vasvár Város Önkormányzata Képviselő-testülete felhatalmazza Tóth Balázs polgármestert, hogy a vasvári önkormányzati utak szükség szerinti hóeltakarítási munkáinak elvégzésére 2016. október 15-től 2019. április 30-ig terjedő időszakra nyílt pályázati eljárást folytasson le a következő feltételek betartásával:

* Az árajánlattevőnek rendelkeznie kell legalább 2 db hóeltakarításra alkalmas gépjárművel.
* A hóeltakarítást meg kell kezdeni
  + éjszakai hóesés esetén legkésőbb reggel 4,30 –kor,
  + napközbeni hóesés estén 5 cm hó leesése esetén.
* Ügyeleti (rendelkezésre állási) díjat az önkormányzat nem biztosít.
* Az időjárás figyelése, szükség esetén a munka megkezdése a vállalkozó feladata.
* A hóeltakarítási munkák fontossági sorrendje:
* Mentő, tűzoltó riasztása esetén
* Pályaudvarokra vezető utak (Köztársaság tér, Vasúti utca)
* Orvosok lakása (Bendefy, József-Esze-Ifjúság)
* Kenyérgyár (Semmelweis)
* Üzletek, intézmények környéke
* Vasúti átjáró, termálkút
* A város belső területei
* Kismákfa és Nagymákfa
* A város külső utcái
* Zártkerti utak
* A pályázat nyertese az az ajánlatevő lesz, aki a legkedvezőbb ajánlatot tette a szolgáltatás bruttó díjára (Ft/üzemóra).
* Az eljárás eredményéről a Vasvár Város Önkormányzata Képviselő-testülete dönt az ajánlatok beérkezését követő testületi ülésén.

Felelős: Tóth Balázs polgármester

Határidő: 2016. szeptember 1.

1. **napirendi pont:**

**Előterjesztés a Vasvár, Szentmihályfalvi u. 8. II/4. szám alatti önkormányzati lakás költségalapon történő bérbeadására**

**Tóth Balázs polgármester** a hét lakásigénylő közül Magyar Ferenc Vasvár, Vörösmarty u. 18. szám alatti lakosnak javasolta bérbe adni az érintett lakást egy év időtartamra.

**Dr. Pataky Pál tanácsnok** csatlakozott a polgármester véleményéhez.

**Tóth Balázs polgármester** több kérdés, hozzászólás nem lévén szavazásra tette fel a Vasvár, Szentmihályfalvi u. 8. II/4. szám alatti önkormányzati lakás költségalapon történő bérbeadását egy év időtartamra Magyar Ferenc Vasvár, Vörösmarty M. u. 18. szám alatti lakosnak. A javaslatot szavazásra bocsátotta.

Képviselő-testület a javaslatot 5 igen szavazattal – ellenszavazat és tartózkodás nélkül – egyhangúlag elfogadta, majd meghozta a következő határozatot:

**173/2016.(VIII.17.) számú képviselő-testületi határozat:**

Vasvár Város Önkormányzata Képviselő-testület a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 8.§-ának rendelkezései alapján a Vasvár, Szentmihályfalvi u. 8. II/4. szám alatti, 1210/8/A/27 hrsz-ú, 2+félszoba, összkomfortos, 72 m2 alapterületű, önkormányzati tulajdonban lévő – nem pályázati támogatással épült - költségalapú bérlakást

**MAGYAR FERENC**

**Vasvár, Vörösmarty u. 18.**

szám alatti lakosnak határozott időre, **egy évre** bérbe adja.

A lakás jelenlegi bérleti díja: 463,- Ft/m2/hó (**33.336,- Ft/hó**). A bérleti szerződés megkötésekor fizetendő óvadék összege: **133.344,- Ft.** Az előzőekben hivatkozott önkormányzati rendelet 24. § (4) bek. értelmében a lakbérek mértékét a képviselő-testület évente felülvizsgálja és megváltoztathatja.

A bérbeadó megkeresi polgármestert, hogy nevezett személlyel a bérleti szerződést 15 napon

belül kösse meg.

Felelős: Tóth Balázs polgármester

Határidő: 2016. szeptember 1.

1. **napirendi pont:**

**Előterjesztés a Vasvár, Alkotmány u. 13. fszt.4. szám alatti önkormányzati lakás költségalapon történő bérbeadására**

**Tóth Balázs polgármester** elmondta, hogy a lakásra 6 igénylő nyújtotta be ajánlatát, akik közül – az időközben megszerzett információk alapján – Herczeg Nóra körmendi lakos részére javasolja bérbe adni a lakást egy év időtartamra.

**Dr. Pataky Pál tanácsnok** támogatta a lakás Herczeg Nóra körmendi lakosnak való bérbeadását.

**Tóth Balázs polgármester** több kérdés, hozzászólás nem lévén szavazásra tette fel a Vasvár, Alkotmány u. 13. fsz. 4. szám alatti önkormányzati lakás költségalapon történő bérbeadását egy év időtartamra Herczeg Nóra Körmend, Németh A.u.5.III/9. szám alatti lakosnak. A javaslatot szavazásra bocsátotta.

Képviselő-testület a javaslatot 5 igen szavazattal – ellenszavazat és tartózkodás nélkül – egyhangúlag elfogadta, majd meghozta a következő határozatot:

**174/2016.(VIII.17.) számú képviselő-testületi határozat:**

Vasvár Város Önkormányzata Képviselő-testület a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 8.§-ának rendelkezései alapján a Vasvár, Alkotmány u. 13. fsz. 4. szám alatti, 1+2 félszoba, összkomfortos, 66 m2 alapterületű, önkormányzati tulajdonban lévő – pályázati támogatással épült - költségalapú bérlakást

**HERCZEG NÓRA**

**9900. Körmend, Németh A.u.5.III/9.**

szám alatti lakosnak határozott időre, **egy évre** bérbe adja.

A lakás jelenlegi bérleti díja: 503,- Ft/m2/hó (**33.198,- Ft/hó**). A bérleti szerződés megkötésekor fizetendő óvadék összege: **132.792,- Ft.** Az előzőekben hivatkozott önkormányzati rendelet 24. § (4) bek. értelmében a lakbérek mértékét a képviselő-testület évente felülvizsgálja és megváltoztathatja.

A bérbeadó megkeresi polgármestert, hogy nevezett személlyel a bérleti szerződést 15 napon

belül kösse meg.

Felelős: Tóth Balázs polgármester

Határidő: 2016. szeptember 1.

1. **napirendi pont:**

**Előterjesztés önkormányzati tulajdonban lévő lakásba történő befogadás iránti kérelemhez**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

1. **napirendi pont:**

**Előterjesztés Smolczer Zoltán és neje lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

1. **napirendi pont:**

**Előterjesztés a Vasvár, Alkotmány u. 8. II/1. szám alatti önkormányzati lakás költségalapon történő bérbeadására**

**Tóth Balázs polgármester** az öt lakásigénylő közül Lasics Sándorné Vasvár, Járdányi u. 13. szám alatti lakosnak javasolta bérbe adni a lakást szigorú feltételek mellett egy év időtartamra. Nevezett többször megkereste már. Elmondta, hogy a jelenlegi lakásuk (Vasvár, Járdányi Prof. u. 13.) falai nagyon penészesek, nedvesek, ami asztma betegségét csak súlyosbítja, gyakran vannak fulladásos, köhögéses panaszai. A családban négyen keresnek, így vállalni tudják az Alkotmány u. 8. II/1. szám alatti bérlakással járó kiadásokat.

Lasics Sándorné és családja 2012. november 30-ig a Vasvár, Bartók B.u. 2. szám alatti önkormányzati bérlakásban lakott, ahonnan magas tartozásuk miatt kilakoltatásra kerültek. A lakbér, víz- és csatornaszolgáltatási díj tartozásukat időközben lefizették, viszont a RÉGIÓHŐ Kft-nél 682.729,-Ft összegű tartozásuk áll fenn. Mindezek alapján csak szigorú feltételekkel adna a családnak egy esélyt arra, hogy ismételten önkormányzati bérlakást kapjon. Végrehajtható közjegyzői okiratban kell vállalnia Lasics Sándornénak, amennyiben a bérbeadást követően egy havi lakbér vagy közüzemi díj elmaradása képződik, úgy el kell hagynia a lakást az összes használóval együtt. Egyidejűleg köteleznie kell magát arra, hogy a bérbeadást követően elkezdi törleszteni a Vasvár, Bartók B.u.2. szám alatti önkormányzati lakás után még fennálló 682.729,-Ft összegű távhőszolgáltatási díj tartozását havi 14eFt/hó összegben. Ha egy havi távhő díj összeg befizetését elmulasztja, akkor el kell hagynia a lakást az összes használóval együtt. A közjegyző által készített egyoldalú kötelezettségvállalási nyilatkozat elkészítésével kapcsolatos költségeket is Lasics Sándornénak kell megfizetnie. A részletes határozati javaslat a jegyzőkönyvhöz csatolva.

**Dr. Pataky Pál tanácsnok** egyetértett a szigorú feltételekkel történő bérbeadással, mivel Lasics Sándornét nem tartotta megbízhatónak. Arra az esetre, ha Lasics Sándorné nem vállalná az előzőekben ismertetett feltételeket, javasolta a képviselő-testületnek, hogy Bodó Attila Petőmihályfa, Vasvári P.u.28. szám alatti lakos lakásigénylőt jelölje meg második helyen a lakás bérlőjéül egy évre.

**Tóth Balázs polgármester** több kérdés, hozzászólás nem lévén szavazásra tette fel a Vasvár, Alkotmány u. 8. II/1. szám alatti, 1+2 félszoba, összkomfortos, 60 m2 alapterületű önkormányzati lakás egy év időtartamra, költségalapon történő bérbeadását Lasics Sándorné Vasvár, Járdányi u. 13. szám alatti lakos részére az előterjesztéshez mellékelt határozati javaslat szerint. Amennyiben Lasics Sándorné a meghatározott feltételekkel nem fogadja el a lakást, úgy a képviselő-testület Bodó Attila Petőmihályfa, Vasvári P.u. 28. szám alatti lakosnak adja bérbe azt egy évre, költségalapon.

Képviselő-testület a javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**177/2016.(VIII.17.) számú képviselő-testületi határozat:**

**I.**Vasvár Város Önkormányzata Képviselő-testülete (továbbiakban: bérbeadó) a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 8.§-ának rendelkezései alapján a Vasvár, Alkotmány u. 8. II/1. szám alatti, 380/A/19 hrsz-ú, 1+2félszoba, összkomfortos, 60 m2 alapterületű, önkormányzati tulajdonban lévő – nem pályázati támogatással épült - költségalapú bérlakást

**LASICS SÁNDORNÉ**

**Vasvár, Járdányi u. 13.**

**szám alatti lakosnak határozott időre, egy évre bérbe adja**.

A lakás jelenlegi bérleti díja: 463,- Ft/m2/hó (**27.780,- Ft/hó**). A bérleti szerződés megkötésekor fizetendő óvadék összege: **111.120,- Ft.** Az előzőekben hivatkozott önkormányzati rendelet 24. § (4) bek. értelmében a lakbérek mértékét a képviselő-testület évente felülvizsgálja és megváltoztathatja.

A bérbeadó megkeresi polgármestert, hogy nevezett személlyel a bérleti szerződést (továbbiakban: szerződés) a következő feltételek figyelembe vételével kösse meg:

1. Lasics Sándorné a bérleményre megállapított bérleti, valamint víz-és csatorna díjat a tárgyhó 25. (huszonötödik) napjáig köteles előre megfizetni Bérbeadónak.
2. Lasics Sándorné a bérleti, víz-és csatorna díjon felül a szerződéskötéstől kezdődően mindaddig, amíg a bérleményt szerződésszerűen vissza nem adja Bérbeadónak, köteles megfizetni a bérlemény távhőszolgáltatási költségét.

A távhőszolgáltatás költségét – a bérbeadás hónapjától keletkezett szolgáltatói számlák és leolvasott költségmegosztók alapján történő költségelszámolást követően – Lasics Sándorné 2017. augusztus 25. (huszonötödik) napjáig köteles Bérbeadónak megfizetni.

Bérbeadó a távhőszolgáltatás költségének havi átlagát – jelen bérlemény bérbeadását megelőzően a bérleményre kiszámlázott egy naptári év szolgáltatói számlákat alapul véve – becsléssel 18.000,- Ft, azaz tizennyolcezer forint összegben határozza meg. Lasics Sándorné havonta, a tárgyhó 25. (huszonötödik) napjáig köteles 18.000,- Ft-ot, azaz tizennyolcezer forintot költségelőleg címén Bérbeadó részére megfizetni.

A bérlemény távhőszolgáltatási költségének éves elszámolásakor, amennyiben Lasics Sándorné által a szerződés megkötését követően megfizetésre kerülő költségelőleg összege meghaladja az éves költségelszámolás eredményeképpen őt terhelő fizetési kötelezettség összegét, akkor Bérbeadó a különbözetet Lasics Sándorné – jelen határozat kivonat 3. pontja szerinti - távhő díjhátralék csökkentésére számolja el.

**3.)** Lasics Sándornénak vállalnia kell, hogy a 9800 Vasvár, Bartók Béla u. 2. szám alatti önkormányzati tulajdonban lévő bérlakásra korábban fennálló bérleti jogviszonyának, majd jogcím-nélküli lakás-használatának ideje alatt a RÉGIÓHŐ Regionális Hőszolgáltató Kft.-vel szemben keletkezett 682.729,-Ft., azaz hatszáznyolcvankettőezer-hétszázhuszonkilenc forint díjhátralék összegének csökkentésére a megkötésre kerülő bérleti szerződés időtartama alatt havi 14.000.-Ft–ot, azaz tizennégyezer forintot fizet. Lasics Sándorné havonta, a tárgyhó 25. (huszonötödik) napjáig köteles 14.000,- Ft-ot, azaz tizennégyezer forintot díjhátralék címén Bérbeadó részére megfizetni.

**4)** Lasics Sándornénak vállalnia kell, hogy a bérleményre az E-ON Energiaszolgáltató Kft. által kiszámlázott áramdíjat a szolgáltató által számlán feltüntetett időpontig hiánytalanul befizeti és a befizetést igazoló feladóvevényt tárgyhót követő hó 25-ig Bérbeadónak **bemutatja.**

**5.)** Lasics Sándornénak vállalnia kell, hogy amennyiben jelen határozat-kivonat 1. 2. és 3. pontjában meghatározott bármelyik fizetési kötelezettségének teljesítésével késedelembe esik, akkor a tartozás behajtására Bérbeadó végrehajtási eljárást indít.

**6.)** Lasics Sándornénak vállalnia kell, hogy a bérleményt legkésőbb 2017. augusztus 31. napján ingóságaitól kiürítve, tiszta, rendeltetésszerű használatra alkalmas állapotban visszaadja Bérbeadó birtokába és az összes használóval együtt elhagyja, onnan kiköltözik és kijelentkezik.

**7)** Lasics Sándornénak vállalnia kell, hogy amennyiben jelen határozat-kivonat 1. 2. és 3. pontjaiban írt fizetési kötelezettségei bármelyikét nem teljesíti, továbbá a 4. pontban írt kötelezettségét elmulasztja, úgy az elmulasztott határidőtől számított következő hónap 8. (nyolcadik) napjáig a bérleményt ingóságaitól kiürítve, tiszta, rendeltetésszerű használatra alkalmas állapotban visszaadja Bérbeadónak és az összes használóval együtt a bérleményt elhagyja, onnan kiköltözik és kijelentkezik.

**8.)** Lasics Sándornénak vállalnia kell, hogy a megkötésre kerülő bérleti szerződésben foglaltak teljesülése és végrehajthatósága érdekében közjegyző által készített egyoldalú kötelezettségvállalási nyilatkozatot (továbbbiakban: nyilatkozat) tesz, a közjegyzői költség viselése mellett. A megkötésre kerülő bérleti szerződés csak akkor lép hatályba, ha Lasics Sándorné nyilatkozatot tesz és azt legkésőbb 2016. szeptember hó 15-ig benyújtja Bérbeadó részére. A megkötésre kerülő szerződés hatályba lépésének napja a nyilatkozat Bérbeadó részére történő átadása. Lasics Sándornénak vállalnia kell a nyilatkozat 2016. szeptember hó 15-ei időpontra történő elkészíttetését és Bérbeadó részére történő átadását. Amennyiben ezen időpontig a nyilatkozatot nem készítteti el és/vagy nem nyújtja be Bérbeadónak, úgy a megkötésre kerülő szerződés nem lép hatályba.

**II.** Amennyiben Lasics Sándorné az előzőekben leírt feltételekkel nem fogadja el a lakást, úgy Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 8.§-ának rendelkezései alapján a Vasvár, Alkotmány u. 8. II/1. szám alatti, 380/A/19 hrsz-ú, 1+2félszoba, összkomfortos, 60 m2 alapterületű, önkormányzati tulajdonban lévő – nem pályázati támogatással épült - költségalapú bérlakást

**BODÓ ATTILA**

**9826. Petőmihályfa, Vasvári P.u.28.**

**szám alatti lakosnak határozott időre, egy évre bérbe adja**.

A lakás jelenlegi bérleti díja: 463,- Ft/m2/hó (**27.780,- Ft/hó**). A bérleti szerződés megkötésekor fizetendő óvadék összege: **111.120,- Ft.** Az előzőekben hivatkozott önkormányzati rendelet 24. § (4) bek. értelmében a lakbérek mértékét a képviselő-testület évente felülvizsgálja és megváltoztathatja.

A bérbeadó megkeresi polgármestert, hogy nevezett személlyel a bérleti szerződést 15 napon belül kösse meg.

Felelős: Tóth Balázs polgármester

Határidő: közjegyző által készített nyilatkozat benyújtását követően a bérleti szerződés hatályba lépésére: 2016. szeptember 15.

**Tóth Balázs polgármester** több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

polgármester jegyző